《月》
明代·徐倬

木落川原净，霜清乌鹊寒。可怜官舍月，强作故园看。

老鹳捎云末，饥鼯走夜阑。朔风偏太苦，吹彻角声残。

作者简介：（1624—1713）明末清初浙江德清人，字方蘋，号蘋村。明末为倪元璐、刘宗周弟子。清初入谷应泰幕府，为撰《明史纪事本末》。康熙十二年进士。官侍读。三十三年因故被劾归里。以编《全唐诗录》擢礼部侍郎。工诗文。有《蘋村集》。